APROBACIÓN DOS PREZOS PÚBLICOS DO PROGRAMA REACTÍVATE 2023
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 03/10/2023)

Dada conta do expediente tramitado para o establecemento dos prezos públicos con motivo do programa de maiores reactívate 2023 da Concellería de Benestar Social. Visto o artigo 3 da Ordenanza municipal de prezos públicos (BOP nº128 de xullo de 2008) polo que se atribúe á Xunta de Goberno Local o establecemento e modificación de prezos públicos a proposta da alcaldía ou da concellaría delegada que corresponda. Vista a memoria asinada polo Concelleira de Benestar Social e Deportes do 22.09.2023 para o establecemento dos prezos públicos referenciados no asunto de cabeceira. Visto o informe favorable da intervención xeral municipal do 25.09.2023. Por canto antecede, formúlase á Xunta de Goberno Local a seguinte PROPOSTA DE ACORDO: PRIMEIRO.- Aprobar a memoria proposta de establecemento dos prezos públicos con motivo do programa de maiores reactívate 2023 da Concellería de Benestar Social, nos termos que a continuación se relacionan: O Programa para Maiores preséntase como un proxecto impulsado polo Concello de Tomiño dende a Concellería de Benestar Social para potenciar o envellecemento activo e estimular os mecanismos necesarios para empoderar ao colectivo da terceira idade a través dun enfoque multidisciplinar e multidimensional. O Concello de Tomiño conta, a día de hoxe, con 14146 persoas empadroadas, das que, o 37,49% teñen de máis de 55 anos. Debido aos poucos mecanismos de participación social e cultural e coidado integral que existen para o colectivo desta idade, decidimos darlle a oportunidade de que sigan coas súas vidas, de aportarlle un apoio fronte as adversidades e outorgarlle os instrumentos necesarios para que poidan ter unha relación normalizada co mundo que lles rodea. O traballo e colaboración entre o Concello de Tomiño e as asociacións sen entidade de lucro como AFAGA permiten a mellora da calidade de vida das persoas beneficiadas e fortalecen a implementación deste programa pola profesionalización que se lle outorga ao investir en persoal especializado. As persoas destinatarias directas deste programa serán 30, maiores de 55 anos, sen deterioración cognitiva, tendo preferencia as que estean empadroadas no Concello de Tomiño. Como destinatarias indirectas temos a todas as familias que conviven con persoas maiores de 55 anos, ao fornecelas de diversos recursos, así como toda a poboación tomiñesa favorecendo a cohesión social. O obxectivo xeral serán os seguintes: Os obxectivos específicos das actividades a desenvolver: O programa de actividades iniciarase no mes de outubro de 2023 e rematará en xuño de 2023, tendo unha duración total de 9 meses. As actividades realizaranse dous días á semana: os grupos 1 e 2 os mércores de 16:00 h a 18:30 h e os grupos 3 e 4 os xoves en horario de mañá, de 10.00 h a 12:30 h nas instalacións da Asociación VONTADE. As persoas usuarias gozarán de actividades repartidas en diferentes áreas: As actividades a desenvolver estarán repartidas en tres bloques diferenciados: actividades para o envellecemento activo, actividades sobre o funcionamento do cebrebro e actividade física e funcional. Exercicios para a mellora das funcións cognitivas coma a orientación, a atención, a memoria a linguaxe e outras funcións xunto con actividades para o fomento da saúde cebrebral mediante dinámicas grupais e exercicios individuais. Traballo do equilibrio, a coordinación, a resistencia, a flexibilidade e a forza. Para cubrir parte dos custos orixinados polo PROGRAMA DE MAIORES REACTÍVATE 2023, concretamente os relacionados na anterior estimación de gastos, proponse o establecemento dun prezo público, conforme á Ordenanza Xeral vixente, coas seguintes especificacións: O Programa para Maiores preséntase como un proxecto impulsado polo Concello de Tomiño dende a Concellería de Benestar Social para potenciar o envellecemento activo e activar os mecanismos necesarios para ofrecerlle unha mellor calidade de vida ao colectivo da terceira idade a través dun enfoque multidisciplinar e multidimensional. Vai dirixido a persoas cunha idade maior de 55 anos, preferentemente pertencentes ao Concello de Tomiño, podendo participar doutros concellos sempre e cando non se cubran as 30 prazas coas que conta o programa. De non ser o caso, poderá pasar á lista de espera. Exercicios para a mellora das funcións cognitivas coma a orientación, a atención, a memoria a linguaxe e outras funcións xunto con actividades para o fomento da saúde cebrebral mediante dinámicas grupais e exercicios individuais. Traballo do equilibrio e coordinación, a resistencia (exercicios aeróbicos), a flexibilidade e a forza. As solicitudes realizaranse a través do teléfono 986622001 ou de forma presencial no departamento de Servizos Sociais do Concello de Tomiño. As prazas existentes son 30, tendo preferencia na solicitude as persoas empadroadas no Concello de Tomiño, coa posibilidade de participar poboación doutros concellos se quedan prazas vacantes. Asistencia ás actividades do Programa de Maiores.20,00€/mes Aquelas persoas do Concello de Tomiño que estean empadroadas no mesmo domicilio, sexan irmáns ou cónxuxes, terán unha bonificación de 5€ cada unha. Para os conceptos de gasto indicados prevese a cobertura parcial, sufragándose o resto con cargo á partida 231.226.99 SEGUNDO: Publicar o acordo no Boletín Oficial da Provincia e no Taboleiro de edictos municipal, sen que entre en vigor ata que se realizase a dita publicación. TERCEIRO.- Deste acordo darase conta ao Pleno na primeira sesión ordinaria que celebre. O Concelleiro de Benestar Social e Deporte (sinatura dixital á marxe).